CELEX: C2004/273/33
Language: fi
Date: 2004-11-06 00:00:00
Title: Asia C-390/04: Regeringsrättenin 7.9.2004 tekemällään päätöksellä esittämä ennakkoratkaisupyyntö asiassa GöteborgsOperan AB vastaan Skatteverket

6.11.2004   
            
            
               FI
            
            
               Euroopan unionin virallinen lehti
            
            
               C 273/19
            
         Regeringsrättenin 7.9.2004 tekemällään päätöksellä esittämä ennakkoratkaisupyyntö asiassa GöteborgsOperan AB vastaan Skatteverket
   (Asia C-390/04)
   (2004/C 273/33)
   Regeringsrätten on pyytänyt 7.9.2004 tekemällään päätöksellä, joka on saapunut yhteisöjen tuomioistuimeen 13.9.2004, Euroopan yhteisöjen tuomioistuimelta ennakkoratkaisua asiassa GöteborgsOperan AB vastaan Skatteverket seuraaviin kysymyksiin:
   
               1)
            
            
               Onko kuudennen direktiivin 17 artiklan ja 19 artiklan 1 kohdan ensimmäisen alakohdan toisen luetelmakohdan (1) mukaista, että sellaiset tuet, jotka mainitaan viimeksi mainitussa säännöksessä, huomioidaan määritettäessä hankintaan sisältyvän veron vähennysoikeutta myös sellaisissa tapauksissa, joissa hankintaan sisältyvä vero liittyy tavaroihin ja palveluihin, joita käytetään yksinomaan sellaisiin liiketoimiin, joiden osalta arvonlisävero muutoin voidaan vähentää.
               Jos ensimmäiseen kysymykseen vastataan myöntävästi, pyydetään vastausta myös seuraaviin kysymyksiin:
            
         
               2)
            
            
               Onko tukia koskevan kuudennen direktiivin 19 artiklan 1 kohdan ensimmäisen alakohdan toisen luetelmakohdan määräyksen mukaista, että kilpailuneutraliteetin tai muun syyn vuoksi tätä säännöstä sovelletaan yksinomaan tietyillä jäsenvaltion erityisesti valitsemilla toimialoilla?
            
         
               3)
            
            
               Onko tukia koskevan kuudennen direktiivin 19 artiklan 1 kohdan ensimmäisen alakohdan toisen luetelmakohdan katsottava koskevan myös sellaista taloudellista tukea, jonka alueellinen hallintoviranomainen jatkuvasti antaa yhdelle kokonaan omistamalleen yhtiölle, jotta tämä harjoittaisi sellaista kulttuuriin liittyvää toimintaa, jota tämä hallintoviranomainen itse voisi suoraan harjoittaa? Onko sillä merkitystä, että tuen maksaa toinen hallintoviranomaisen omistama yhtiö, joka on ensin mainitun yhtiön emoyhtiö?
            
         
      (1)  Jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annettu kuudes neuvoston direktiivi 77/388/ETY / yhteinen arvonlisäverojärjestelmä: yhdenmukainen määräytymisperuste (EYVL L 145, s. 1)